**Mesto Vrútky**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  Predkladacia správa

*Určené: na zasadnutie Mestskej rady vo Vrútkach dňa 13.04.2021 a Mestského zastupiteľstva  vo Vrútkach dňa 20.04.2021.*

**Názov materiálu: Správa o činnosti rozpočtovej organizácie SENIOR – Zariadenia pre seniorov a Domu sociálnych služieb Vrútky za rok 2020**

**Materiál obsahuje:** -    predkladacia správa

                                   -     dôvodová správa

***Návrh na* uznesenie :**

**Mestské zastupiteľstvo vo Vrútkach**

**1.      berie na vedomie**

Správu o činnosti rozpočtovej organizácie SENIOR - Zariadenia pre seniorov a Domu sociálnych služieb Vrútky za rok 2020

**Stanovisko komisie sociálnej a verejného poriadku:** odporúča Mestskému zastupiteľstvu vo Vrútkach vziať na vedomie Správu o činnosti rozpočtovej organizácie SENIOR - Zariadenia pre seniorov a Domu sociálnych služieb Vrútky za rok 2020

**Stanovisko Mestskej rady vo Vrútkach:** odporúča Mestskému zastupiteľstvu vo Vrútkach vziať na vedomie Správu o činnosti rozpočtovej organizácie SENIOR - Zariadenia pre seniorov a Domu sociálnych služieb Vrútky za rok 2020

**Spracovala : Ing. Denisa Ďuríčeková, riaditeľka zariadenia**

**Predkladá: JUDr. J. Rišianová,** vedúca odboru služieb

 Vo Vrútkach, 31.03.2021

...................................................

podpis predkladateľa

**Dôvodová správa**

Rok 2020 poznamenala nová situácia, s ktorou sme sa stretli po prvý krát a tou bola pandémia ochorenia COVID - 19. Zariadenia sociálnych služieb na celom Slovensku sa uzavreli začiatkom marca 2020. Zakázali sa akékoľvek návštevy (vrátanie služieb kaderníčky, pedikérky, duchovných služieb a spolupracujúcich dobrovoľníkov) a nebolo možné ani opustiť zariadenie. Nik z nás nebol pripravený na to, čo nás čaká. Obávali sme sa, do akej miery dokážeme situáciu zvládnuť, či už personálne, zabezpečenia služieb v prípade výskytu ochorenia v našom zariadení. Taktiež bola veľkým strašiakom hrozba vysokej úmrtnosti prijímateľov sociálnych služieb.

Počas prvej vlny pandémie sa v našom zariadení nevyskytol ani jeden prípad pozitivity   
na ochorenie COVID - 19. V máji sme sa prvý krát testovali pomocou krvných rýchlotestov (zamestnanci aj prijímatelia). Bedlivo sme dodržiavali protiepidemiologické opatrenia. Postupovali sme v súlade s aktuálne platnými vyhláškami vlády. Sledovali sme stránky MPSVaR SR, ÚVZ SR a usmernenia nám preposielal aj VÚC.

Naši zamestnanci museli suplovať rodinných príslušníkov našim prijímateľom. Sprostredkovávali sme telefonáty, hovory prostredníctvom aplikácie SCYPE, vybavovali sme im chýbajúce potreby, telefonicky sme riešili všetky záležitosti s rodinnými príslušníkmi.

Počas uvolnenia opatrení v letných mesiacoch sme koordinovali návštevy v zariadení a stretnutia prijímateľov s rodinou mimo zariadenia. Mnohí príbuzní našich prijímateľov boli k nám ústretoví a snažili sa nám pomôcť. No našli sa aj takí, ktorí nás slovne atakovali, nespolupracovali a nabádali zamestnancov zariadenia na porušovanie opatrení. Bolo to náročné psychicky aj fyzicky.

Napriek tejto sťaženej situácii sa nám v týchto mesiacoch podarilo zorganizovať niekoľko bohoslužieb, kultúrnych a vzdelávacích akcií pre našich prijímateľov,

V jeseni prišla druhá vlna pandémie, kedy ochorenie COVID - 19 zasiahlo aj naše zariadenie.   
V novembri 2020 sme zaznamenali niekoľko prípadov nákazy u prijímateľov aj u zamestnancov zariadenia. Vďaka testovaniu a skorému odhaleniu ochorenia sa nám podarilo oddeliť chorých prijímateľov od zdravých. Vytvorili sme im osobitné oddelenie, kde sa o chorých staral vybraný personál, ktorý prichádzal do styku len s týmito prijímateľmi. O zdravých prijímateľov sa staral druhý tím opatrovateľov. Hoci sa nám úspešne podarilo ochorenie COVID - 19 v našom zariadení poraziť, predsa len sme zaznamenali aj jedno úmrtie súvisiace s týmto ochorením.

Naďalej sme pravidelne každý týždeň testovali všetkých prijímateľov sociálnych služieb ako aj zamestnancov zariadenia. Používali sme striedavo antigénové testy a PCR testy. Testovanie a dodržiavanie opatrení boli kľúčovými pre zvládanie situácie.

Pomoc zariadeniu SENIOR - ZPS a DSS Vrútky na zmiernenie vplyvu svetovej pandémie koronavírusu v roku 2020 prišla od rôznych fyzických osôb, právnických osôb, Mesta Vrútky   
a VÚC Žilina aj v podobe ochranných osobných pracovných prostriedkov, dezinfekčných prostriedkov, vitamínov, antigénových testov a germicídneho žiariča.

Ďalšia forma pomoci na zmiernenie vplyvu svetovej pandémie koronavírusu v roku 2020 bola poskytnutá zariadeniu SENIOR - ZPS a DSS Vrútky prostredníctvom MPSVaR SR formou dotácií:

- odmeny zamestnancom za prvú vlnu pandémie

- vitamínové balíky pre zamestnancov a prijímateľov sociálnych služieb zariadenia

- v roku 2020 zariadenie požiadalo MPSVaR SR o dotáciu na odmeny pre zamestnancov za druhú vlnu pandémie (starostlivosť o covid-19 pozitívnych prijímateľov sociálnych služieb), ktorá bude vyplatená v roku 2021. Zariadenie taktiež v roku 2020 požiadalo MPSVaR SR o dotáciu na nákup OOPP a germicídnych žiaričov, čo bude vyplatené v roku 2021.

V roku 2020 sa zariadenie zapojilo do projektu Pomáhame SPPolu organizovaného Nadáciou SPP na nákup germicídneho žiariča a jednorázových rukavíc, čo bude vyplatené v roku 2021.

|  |  |  |  |
| --- | --- | --- | --- |
| **Pozostalosti z r. 2020 vyplatené v r. 2020** | | | |
| 1. | 23.04.2020 | 142,55 | 08.12.2020 |
| 2. | 23.08.2020 | 138,70 | 11.12.2020 |
|  |  | **Spolu: 281,25** |  |